***ΣΧΕΔΙΟ ΥΠΟΒΟΛΗΣ ΕΡΕΥΝΗΤΙΚΗΣ ΕΡΓΑΣΙΑΣ***

**Σχ. Έτος:** 2017 - 2018 Α΄ ΤΕΤΡΑΜΗΝΟ **ΣΧΟΛΙΚΗ ΜΟΝΑΔΑ:** 5ο ΓΕΛ ΝΕΑΣ ΣΜΥΡΝΗΣ – ΤΜΗΜΑ A3

**Ο ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ:** ΚΙΝΗΜΑΤΟΓΡΑΦΙΚΕΣ ΔΙΑΔΡΟΜΕΣ

**ΣΤΟΙΧΕΙΑ ΥΠΕΥΘΥΝΩΝ ΕΚΠΑΙΔΕΥΤΙΚΩΝ**

|  |  |  |  |  |
| --- | --- | --- | --- | --- |
| **ΟΝΟΜΑΤΕΠΩΝΥΜΟ** | **ΕΙΔΙΚΟΤΗΤΑ (ΠΕ)** | **ΔΙΑΤΙΘΕΜΕΝΕΣ ΩΡΕΣ ΓΙΑ ΤΟ ΠΡΟΓΡΑΜΜΑ** | **ΥΛΟΠΟΙΗΣΗ ΕΡΕΥΝΗΤΙΚΩΝ ΕΡΓΑΣΙΩΝ ΣΕ ΠΡΟΗΓΟΥΜΕΝΑ ΕΤΗ (ΝΑΙ/ΟΧΙ)** | **ΣΧΕΤΙΚΗ ΕΠΙΜΟΡΦΩΣΗ (ΦΟΡΕΑΣ ΕΠΙΜΟΡΦΩΣΗΣ)** |
| Αθανασούλη Φωτεινή | ΠΕ 12 | -2- | ΝΑΙ | ΟΕΠΕΚ |

**ΠΑΙΔΑΓΩΓΙΚΗ ΔΙΑΔΙΚΑΣΙA**

Α. ΣΚΟΠΟΣ ΕΡΕΥΝΑΣ, ΣΑΦΩΣ ΔΙΑΤΥΠΩΜΕΝΑ ΕΡΕΥΝΗΤΙΚΑ ΕΡΩΤΗΜΑΤΑ:

|  |
| --- |
| Σκοπός:  Κύριος σκοπός αυτής της ερευνητικής εργασίας είναι να προκληθεί το ενδιαφέρον των μαθητών για τον κινηματογράφο, μέσα από την προβολή και το σχολιασμό κινηματογραφικών ταινιών, διαφορετικών κατηγοριών. Επίσης να κατανοήσουν το βασικό ρόλο που παίζει η συγκεκριμένη μορφή ψυχαγωγίας στην καθημερινή ζωή του ανθρώπου, αφού μέσα από την καλλιτεχνική δημιουργία ο άνθρωπος και κυρίως ο νέος ωθείται στην ψυχική του καλλιέργεια και τελικά στην προσωπική του ολοκλήρωση.  Ερευνητικά ερωτήματα:   * Τι ονομάζουμε κινηματογράφο. * Πως ξεκίνησε ο κινηματογράφος και ποιοι οι πρωτοπόροι της έβδομης τέχνης. * Πως εξελίχθηκε η κινηματογραφική τέχνη στο πέρασμα του χρόνου. * Ποια τα σπουδαιότερα είδη κινηματογράφου. Αναφέρετε παραδείγματα ταινιών. * Ποιοι οι σημαντικότεροι σκηνοθέτες και ηθοποιοί στον κινηματογραφικό χώρο. * Τι γνωρίζετε για την εξέλιξη του ελληνικού κινηματογράφου. |

Β. ΣΥΝΟΠΤΙΚΗ ΑΙΤΙΟΛΟΓΗΣΗ ΤΟΥ ΘΕΜΑΤΟΣ (κριτήρια επιλογής θέματος, συσχέτιση με διδασκόμενα μαθήματα, αναμενόμενα μαθησιακά οφέλη κ.λπ.).

|  |
| --- |
| Κριτήρια επιλογής του θέματος  Ο άνθρωπος σε όλες τις εποχές ανέπτυξε διάφορες μορφές ψυχαγωγίας. Η τέχνη είναι μια εσωτερική ανάγκη έκφρασης. Μια σπουδαία μορφή τέχνης που ασκεί επιρροή στους νέους είναι ο κινηματογράφος. Μέσα από την παρακολούθηση και το σχολιασμό επιλεγμένων ταινιών, καθώς και μέσα από τη συστηματική βιβλιογραφική διερεύνηση του θέματος, οι μαθητές θα έχουν τη δυνατότητα να ανακαλύψουν την αξία του κινηματογράφου.  Εμπλεκόμενα μαθήματα : Ιστορία, Έκφραση- Έκθεση, Αγγλικά, Πολιτική Παιδεία.  Μαθησιακά οφέλη:   * Να εξοικειωθούν οι μαθητές σε μεθόδους έρευνας , όπως βιβλιογραφική, επίσης να χρησιμοποιήσουν ερευνητικά εργαλεία , όπως είναι η συνέντευξη με κάποιο σκηνοθέτη, ή ηθοποιό και να κάνουν σχολιασμό και παρουσίαση αποτελεσμάτων. * Να γνωρίσουν την ιστορική εξέλιξη του παγκόσμιου κινηματογράφου και να μελετήσουν τα τεχνολογικά επιτεύγματα των πρωτοπόρων του χώρου. * Να καλλιεργήσουν δεξιότητες με τη συμμετοχή τους σε δημιουργικές δραστηριότητες. * Ν’ αποκτήσουν κοινωνική και κριτική σκέψη, ώστε να κατανοούν και να ευαισθητοποιούνται σε σχέση με την τέχνη και κυρίως πάνω σε σημαντικά ανθρωπιστικά θέματα, μέσα από την παρακολούθηση ταινιών . * Να εκφραστούν δημιουργικά μέσα από τη ζωγραφική, το κολάζ και τις κατασκευές. * Ν’ ασκηθούν στην αυτενέργεια και στη συλλογική εργασία. * Να θέτουν χρονικά όρια κατά την εκτέλεση συγκεκριμένων πράξεων. |

Γ. ΕΝΔΕΙΚΤΙΚΗ ΠΕΡΙΓΡΑΦΗ ΠΗΓΩΝ ΑΝΑΖΗΤΗΣΗΣ ΔΕΔΟΜΕΝΩΝ, ΜΕΘΟΔΟΥ ΚΑΙ ΕΡΕΥΝΗΤΙΚΩΝ ΕΡΓΑΛΕΙΩΝ ΣΥΛΛΟΓΗΣ ΚΑΙ ΕΠΕΞΕΡΓΑΣΙΑΣ ΤΩΝ ΔΕΔΟΜΕΝΩΝ ΓΙΑ ΑΠΟΦΥΓΗ ΦΑΙΝΟΜΕΝΩΝ ΑΠΛΗΣ ΑΝΤΙΓΡΑΦΗΣ ΚΑΙ ΠΑΡΑΘΕΣΗΣ ΠΛΗΡΟΦΟΡΙΩΝ

|  |
| --- |
| Διαδικασία έρευνας – Μεθοδολογία   * Χωρισμός σε 4 ομάδες εργασίας, όπου η κάθε μια θα εξετάζει ένα διαφορετικό είδος κινηματογράφου, με συγκεκριμένες υπευθυνότητες και εναλλαγή ρόλων για κάθε μέλος της ομάδας. * Τεχνική καταιγισμού ιδεών και αποτύπωση των αποτελεσμάτων σε χαρτόνια. * Κατασκευή εννοιολογικού χάρτη, καταγράφοντας τα ερευνητικά ερωτήματα για κάθε ομάδα. * Βιβλιογραφική έρευνα και κριτική των πηγών, με συχνές επισκέψεις στην Βιβλιοθήκη του σχολείου και στο Εργαστήριο Ηλεκτρονικών Υπολογιστών. * Χρήση δημοσκοπικής μεθόδου, με κατασκευή και επεξεργασία ερωτήσεων για συνέντευξη. * Θέτουμε χρονικά όρια για την πραγματοποίηση συγκεκριμένων δράσεων σε κάθε φάση της ερευνητικής εργασίας. * Συχνή χρήση αντιπαράθεσης επιχειρημάτων και πάντα συζήτηση στην ολομέλεια των αποτελεσμάτων. Κάνουμε πάντα ανατροφοδότηση. |

Δ. ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ ΚΑΙ ΤΡΟΠΟΙ ΠΑΡΟΥΣΙΑΣΗΣ ΤΩΝ ΑΠΟΤΕΛΕΣΜΑΤΩΝ ΚΑΙ ΤΟΥ ΤΕΧΝHΜΑΤΟΣ

|  |
| --- |
| * Να εξασκηθούν στην συλλογή πληροφοριών, καθώς επίσης και στην ερμηνεία και παρουσίαση των αποτελεσμάτων, με τη μέθοδο της συνέντευξης. * Να αλλάξουν στάση και να υιοθετήσουν νέες συμπεριφορές που έχουν σχέση με την αξία του κινηματογράφου στην καθημερινή μας ζωή και την εξέλιξή του ως έβδομη μορφή τέχνης. * Να αποκτήσουν εμπειρία στην παρουσίαση ,σε σύντομο χρονικό διάστημα των βασικών θεμάτων της εργασίας τους , με ελκυστικό για τους ακροατές τρόπο. * Μέσα από τη συμμετοχή τους σε ομάδες , να αποκτήσουν νέο ήθος όσον αφορά τον τρόπο σκέψης και δράσης στη συλλογική εργασία, με αλληλοεμπλεκόμενες δραστηριότητες. |

Ε. ΠΟΡΟΙ – ΥΛΙΚΑ – ΕΞΟΠΛΙΣΜΟΣ-ΕΠΙΣΚΕΨΕΙΣ-ΠΡΟΣΚΛΗΣΕΙΣ ΕΙΔΙΚΩΝ

|  |
| --- |
| * Επιστημονικά και λογοτεχνικά βιβλία, άρθρα από εφημερίδες, , χαρτόνια, σπρέι , χρώμα, ξύλο, ηλεκτρονικοί υπολογιστές, ψηφιακή φωτογραφική μηχανή. * Σχολικό εργαστήριο πληροφορικής. * Σχολική βιβλιοθήκη * διαδίκτυο |

Στ. ΕΝΔΕΙΚΤΙΚΗ ΒΙΒΛΙΟΓΡΑΦΙΑ

|  |
| --- |
| * Φίσερ, Ερν. (1981).: Η αναγκαιότητα της Τέχνης. Εκδόσεις Θεμέλιο. Αθήνα. * Πεφάνης, Γ. (1999).: Το θέατρο και τα σύμβολα. Εκδόσεις Ελληνικά Γράμματα. Αθήνα. * Σολδάτος,Γ. , Ελληνικός Κινηματογράφος, Εκδόσεις Κοχλίας, Τόμος 2, Αθήνα,2002. * Διαδίκτυο, Σχολική Βιβλιοθήκη, εφημερίδες, περιοδικά. |

Ζ. ΣΧΟΛΙΑ ΚΑΙ ΠΡΟΤΑΣΕΙΣ ΤΟΥ ΣΧΟΛΙΚΟΥ ΣΥΜΒΟΥΛΟΥ ΠΑΙΔΑΓΩΓΙΚΗΣ ΕΥΘΥΝΗΣ

|  |
| --- |
|  |